**PRAVIDLÁ BEZPEČNOSTI A OCHRANY ZDRAVIA NA ŠKOLSKOM VÝLETE, EXKURZII**

1. Všetci účastníci školskej akcie sa musia oboznámiť s Organizačnou smernicou školských výletov, exkurzií a iných školských akcií.
2. Zákonný zástupca žiaka predloží pred zahájením školskej akcie prehlásenie o tom, že je študent zdravý, že mu nebola nariadená karanténna izolácia a ani mu nie je nič známe o eventuálnom styku študenta s nákazlivou chorobou.
3. Žiaci sú povinní pripútať sa v dopravnom prostriedku bezpečnostným pásom (ak je ním vybavený).
4. Žiaci sú na školskej akcii povinní dodržiavať Školský poriadok školy doplnený Organizačnou smernicou školských výletov, exkurzií a iných školských akcií, pokyny vedúceho školskej akcie, pedagogického dozoru, sprievodnej osoby, zdravotníka, denný režim, poriadok ubytovacieho zariadenia a športového areálu, nočný kľud, pravidlá bezpečnosti, požiarnej ochrany a ďalšie všeobecne právne predpisy.
5. Žiaci dodržiavajú čistotu a poriadok v celom areáli ubytovacieho zariadenia (izby, jedáleň, spoločenské miestnosti, hygienické priestory, exteriér) a v oblasti mimo ubytovacieho zariadenia.
6. Žiaci majú prísne zakázané opúšťať areál ubytovacieho zariadenia
7. Žiaci sú povinní pri prechádzaní cez pozemné komunikácie využívať priechody pre chodcov, prechádzať organizovane, pozorne a vzhľadom na cestnú premávku neohrozovať jej bezpečnosť a seba samých.
8. Žiaci sa v rámci osobného voľna, ktoré je určené na prehliadku mesta, obce alebo nákup, musia pohybovať minimálne vo dvojiciach, z dôvodu straty orientácie, autonehody, zdravotných problémov a pod.
9. Vlastniť, donášať, distribuovať a zneužívať návykové a omamné látky vrátane alkoholu je prísne zakázané.
10. Závady zistené po príchode do ubytovacieho zariadenia nahlásia žiaci vedúcemu školskej akcie.
11. Všetky straty žiak okamžite nahlási vedúcemu školskej akcie.
12. Účasť všetkých žiakov na stanovenom dennom režime školskej akcie je povinná, žiak nesmie opustiť skupinu bez povolenia vedúceho školskej akcie.
13. Ochorenie alebo zranenie oznámi žiak okamžite vedúcemu školskej akcie alebo pedagogickému dozoru.
14. Nad žiakmi, ktorí sú zo zdravotných dôvodov ospravedlnení z denného programu školskej akcie, je vykonávaný dozor. Žiak nesmie opustiť priestor, ktorý mu dozor určil.
15. Porušenie pravidiel školskej akcie bude posudzované v súlade so Školským poriadkom školy a Organizačnou smernicou školských výletov, exkurzií a iných školských akcií.